Am erschte Novämber 1986 isch in dr Schwiizerhalle bi Basel e Lagerhalle vor Sandoz (hytte Novartis) abebrennt. Dodrby isch viil Gift frei gsetzt worde und me hett d Bevölkerig mit eme allgemeine Sirenealarm miesse warne. Viel vo däm Gift isch mit em Löschwasser in Rhy gflosse und die Chemikalie hän e grosse Teil vo Flora und Fauna im Rhy zersteert. Es isch einigi Joor gange, bis sich dr Rhy widr erholt gha hett. Hytte läbe widr öppe vierzg Fischarte im Rhy.